Diari Oficial de la Generalitat Valenciana


Sumari del DOGV 8678, del 15-11-2019 (2019/10790)

RESOLUCIÓ de 23 d'octubre de 2019, de les universitats públiques valencianes, per la qual es publiquen els noms de les persones integrants dels jurats dels I Premis a la Creació de les Universitats Públiques Valencianes (PRECREA).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10933


Data del document
:   23-10-2019

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 23 d'octubre de 2019, de les universitats públiques valencianes, per la qual es publiquen els noms de les persones integrants dels jurats dels I Premis a la Creació de les Universitats Públiques Valencianes (PRECREA). [2019/10410]  
  
D'acord amb el que estableix el punt 9 de les bases de l'Acord d'11 de desembre de 2018, de les universitats públiques valencianes, pel qual es convoquen els I Premis a la Creació de les Universitats Públiques Valencianes (PRECREA) (DOGV 21.06.2019), les universitats públiques valencianes difonen, mitjançant aquesta publicació en el Diari Oficial de la Generalitat Valenciana, els noms de les persones que integraran els jurats d'aquests premis.  
  
Jurat del Premi Isabel-Clara Simó de Creació Literària, atorgat per la Universitat d'Alacant. Aquest jurat estarà integrat per un president, dues vocals i un secretari.  
President: Carles Cortés Orts, vicerector de Cultura, Esport i Llengües de la UA.  
Vocal 1: Nuria Cadenes i Alabèrnia, periodista i escriptora.  
Vocal 2: Maria Àngels Francés Diez, professora titular del Departament de Filologia Catalana de la UA.  
Secretari: Faust Ripoll Domènech, director del Servei de Cultura de la UA.  
  
Jurat del Premi Juana Francés d'Arts Plàstiques i Visuals, atorgat per la Universitat Miguel Hernández d'Elx. Aquest jurat estarà integrat per una presidenta, dues vocals i una secretària.  
Presidenta: Tatiana Sentamans Gómez, vicerectora de Cultura de la UMH.  
Vocal 1: Rosa María Castell, directora del Museu d'Art Contemporani d'Alacant.  
Vocal 2: José Ferrándiz, director de l'Institut Alacantí de Cultura Juan Gil Albert.  
Secretària: Ilda Caeiro, tècnica mitjana de cultura de la UMH.  
  
Jurat del Premi Carles Santos d'Arts Escèniques, atorgat per la Universitat de València. Aquest jurat estarà integrat per un president, dues vocals i una secretària.  
President: Antonio Ariño Villarroya, vicerector de Cultura i Esport de la UV.  
Vocal 1: Abel Guarinos, director general de l'Institut Valencià de Cultura IVC Generalitat Valenciana.  
Vocal 2: M. Teresa Ibáñez, regidora delegada d'Educació i Acció Cultural de l'Ajuntament de València.  
Secretària: Laura Monrós, responsable de l'aula d'Arts Escèniques del vicerectorat de Cultura i Esport de la UV.  
  
Jurat del Premi José M. Yturralde de Disseny i Creativitat Tecnològica, atorgat per la Universitat Politècnica de València. Aquest jurat estarà integrat per un president, quatre vocals i una secretària.  
  
President: José Luís Cueto Lominchar, vicerector d'Alumnat, Cultura i Esport de la UPV.  
Vocal 1: José M. Yturralde, artista.  
Vocal 2: Moisés Aragoneses, artista, professor i director del màster oficial en Arts Visuals i Multimèdia.  
Vocal 3: Laura Baigorri, professora de la Universitat de Barcelona.  
Vocal 4: Sandra Moros, conservadora de l'Institut Valencià d'Art Modern (IVAM).  
Secretària: Lola Gil, tècnica de l'Àrea d'Activitats Culturals de la UPV.  
  
Jurat del Premi Matilde Salvador de Música, atorgat per la Universitat Jaume I de Castelló. Aquest jurat estarà integrat per una presidenta, dues vocals i un secretari.  
Presidenta: Carmen Lázaro Guillamón, vicerectora de Cultura i Relacions Institucionals de la UJI.  
Vocal 1: Ada Moliner Navarro, directora del Taller Vocal de la UJI.  
Vocal 2: Vicent Campos Campos, director del Conservatori de Música Salvador Seguí de Castelló.  
Secretari: Albert López Monfort, coordinador del Servei d'Activitats Socioculturals.  
  
Alacant, 23 d'octubre de 2019.- El vicerector de Cultura, Esport i Llengües de la Universitat d'Alacant: Carles Cortés Orts. La vicerectora de Cultura i Extensió Universitària de la Universitat Miguel Hernández d'Elx: Tatiana Sentamans Gómez. El vicerector de Cultura i Esport de la Universitat de València: Antonio Ariño Villarroya. El vicerector d'Alumnat, Cultura i Esport de la Universitat Politècnica de València: José Luís Cueto Lominchar. La vicerectora de Cultura i Relacions Institucionals de la Universitat Jaume I de Castelló: Carmen Lázaro Guillamón.